CELEX: 31999D1217(02)
Language: el
Date: 1999-12-02 00:00:00
Title: Απόφαση του Συμβουλίου, της 2ας Δεκεμβρίου 1999, που τροποποιεί την πράξη του Συμβουλίου, της 3ης Δεκεμβρίου 1998, για την έγκριση του κανονισμού υπηρεσιακής κατάστασης του προσωπικού της Ευρωπόλ, όσον αφορά τον καθορισμό των αποδοχών, συντάξεων και άλλων ποσών που εκφράζονται σε ευρώ

Avis juridique important

|

31999D1217(02)

Απόφαση του Συμβουλίου, της 2ας Δεκεμβρίου 1999, που τροποποιεί την πράξη του Συμβουλίου, της 3ης Δεκεμβρίου 1998, για την έγκριση του κανονισμού υπηρεσιακής κατάστασης του προσωπικού της Ευρωπόλ, όσον αφορά τον καθορισμό των αποδοχών, συντάξεων και άλλων ποσών που εκφράζονται σε ευρώ  

Επίσημη Εφημερίδα αριθ. C 364 της 17/12/1999 σ. 0003 - 0003

ΑΠΟΦΑΣΗ ΤΟΥ ΣΥΜΒΟΥΛΙΟΥτης 2ας Δεκεμβρίου 1999που τροποποιεί την πράξη του Συμβουλίου, της 3ης Δεκεμβρίου 1998, για την έγκριση του κανονισμού υπηρεσιακής κατάστασης του προσωπικού της Ευρωπόλ, όσον αφορά τον καθορισμό των αποδοχών, συντάξεων και άλλων ποσών που εκφράζονται σε ευρώ(1999/C 364/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη σύμβαση για την ίδρυση ευρωπαϊκής αστυνομικής υπηρεσίας (σύμβαση Ευρωπόλ)(1), και ιδίως το άρθρο 30 παράγραφος 3,τη γνώμη του διοικητικού συμβουλίου της Ευρωπόλ,τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) στις 31 Δεκεμβρίου 1998, το Συμβούλιο υιοθέτησε τον κανονισμό (ΕΚ) αριθ. 2866/98, σχετικά με τις τιμές μετατροπής του ευρώ και των νομισμάτων των κρατών μελών που υιοθετούν το ευρώ(3)·(2) είναι επιθυμητό όλα τα ποσά που αναφέρονται στην πράξη του Συμβουλίου, της 3ης Δεκεμβρίου 1998, για την έγκριση του κανονισμού υπηρεσιακής κατάστασης του προσωπικού της Ευρωπόλ(4), να εκφράζονται σε ευρώ,ΑΠΟΦΑΣΙΖΕΙ:Άρθρο 11. Στην πράξη του Συμβουλίου, της 3ης Δεκεμβρίου 1998, ο όρος "ολλανδικά φιορίνια" αντικαθίσταται από τον όρο "ευρώ", και τα ποσά που εκφράζονται σε ολλανδικά φιορίνια αντικαθίσταται από το ισοδύναμό τους σε μονάδες ευρώ, με την ισοτιμία που καθορίζει το Συμβούλιο.2. Σύμφωνα με την απόφαση του Συμβουλίου, της 2ας Δεκεμβρίου 1999, για την προσαρμογή των αποδοχών και των επιδομάτων του προσωπικού της Ευρωπόλ(5), ο διευθυντής της Ευρωπόλ προβαίνει στη μετατροπή σε ευρώ των διαφόρων ποσών που αναφέρονται στον κανονισμό υπηρεσιακής κατάστασης με βάση τον κανονισμό (ΕΚ) αριθ. 1103/97 του Συμβουλίου, της 17ης Ιουνίου 1997, σχετικά με ορισμένες διατάξεις που αφορούν την εισαγωγή του ευρώ(6) και τον κανονισμό (ΕΚ) αριθ. 2866/98.3. Οι τιμές που καθορίζονται σύμφωνα με την παράγραφο 2, δημοσιεύονται στην Επίσημη Εφημερίδα των Ευρωπαϊκών Κοινοτήτων.Άρθρο 2Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Άρθρο 3Η παρούσα απόφαση αρχίζει να ισχύει από την επόμενη ημέρα της υιοθέτησής της από το Συμβούλιο.Βρυξέλλες, 2 Δεκεμβρίου 1999.Για το ΣυμβούλιοK. HÄKÄMIESΠρόεδρος(1) EE C 316 της 27.11.1995, σ. 2.(2) Γνώμη που διατυπώθηκε στις 6 Οκτωβρίου 1999 (δεν έχει ακόμα δημοσιευθεί στην Επίσημη Εφημερίδα).(3) EE L 359 της 31.12.1998, σ. 1.(4) EE C 26 της 30.1.1999, σ. 23.(5) Βλέπε σ. 1 της παρούσας Επίσημης Εφημερίδας.(6) EE L 162 της 19.6.1997, σ. 1.